CPF ต้อนรับ “ปลัดกระทรวงพาณิชย์” เยี่ยมชมโรงงานแปรรูปไก่มีนบุรี 1
CPF ต้อนรับ “ปลัดกระทรวงพาณิชย์” เยี่ยมชมการผลิตไก่เนื้อคุณภาพปลอดภัยที่โรงงานแปรรูปไก่มีนบุรี 1 ยืนยันสต็อกสินค้าเป็นปกติ สร้างความมั่นใจคนไทย
21 ม.ค. 2565

นายบุณยฤทธิ์ กัลยาณมิตร ปลัดกระทรวงพาณิชย์ นำเจ้าหน้าที่จากกรมการค้าภายในลงพื้นที่เยี่ยมชม โรงงานแปรรูปไก่มีนบุรี 1 ของ บริษัท เจริญโภคภัณฑ์อาหาร จำกัด (มหาชน) หรือ CPF เพื่อติดตามการผลิต เพิ่มความเชื่อมั่นให้กับผู้บริโภค โดยมี นายดิถดนัย ผ่องสุวรรณ รองกรรมการผู้จัดการ ธุรกิจไก่เนื้อ ซีพีเอฟ ให้การต้อนรับนำเสนอกระบวนการผลิตเนื้อไก่ ของซีพีเอฟ ที่ให้ความสำคัญเรื่องสะอาด ปลอดภัยทุกขั้นตอน ได้มาตรฐานระดับสากล พร้อมทั้งรายงานสต็อกสินค้าตามนโยบายกระทรวงฯ ซึ่งเป็นปกติ นอกจากนี้ โรงงานยังให้ความร่วมมือนำผลิตภัณฑ์คุณภาพสูง ร่วมจำหน่ายในราคาพิเศษช่วยค่าครองชีพ ใน โครงการ “สินค้าธงฟ้า เพื่อช่วยเหลือประชาชน” ณ โรงงานแปรรูปไก่มีนบุรี 1